Vínakrar , gæðavín og sælkeraveislur í Búrgúndí og spennandi skoðunarferðir og enn fleiri sælkeramáltíðir í París . Hér er á ferðinni sannkölluð gæða ferð fyrir alla lífsglaða fagurkera , matgæðinga og aðra þá sem eru í leit að upplifun sem vart á sér sinn líka . Úrval-Útsýn í samvinnu við Sælkeraklúbb Halldórs E. Laxness efnir til stórfenglegrar Frakklandsveislu sem hefst með 4 dögum í Búrgúndí , einu fegursta og rómaðasta vínræktarhéraði heims , og 4 dögum í heimsborginni París . Göngurölt um fallega vínakra og blómlegar sveitir , veislumáltíðir í öll mál með öllu inniföldu , vínsmakkanir og spennandi gönguferðir í París – allt undir einstakri fararstjórn Halldórs E. Laxness leikara , leikstjóra og Frakklandssénís . Fróðari menn um franska sögu og menningu með einstaka frásagnargáfu eru vandfundnir . Lesið að neðan allt það sem er innifalið í verði . Ferðin hefst með flugi Icelandair snemma að morgni 22. ágúst til Parísar . Halldór fararstjóri tekur á móti farþegum á flugvelli og ekur þeim til fyrstu sælkeramáltíðarinnar á hinni aldagömlu brasseríu Evrópubúanum þar sem snæddur verður léttur sælkerahádegisverður að hætti viðskiptajöfra Parísarborgar . Eftir máltíðina gengur hópurinn yfir götuna til Gare de Lyon lestarstöðvarinnar þar sem stigið verður um borð í hraðlest og síðan brunað sem leið liggur í suðaustur frá París til Búrgúndí-héraðs . Þar bíður rúta sem ekur hópnum til fyrsta sveitasæluhótelsins . Síðan veður rölt á nærliggjandi vertshús þar sem einn af betri matreiðslumeisturum héraðsins býður til fyrstu búrgúndíveislunnar . Það er fátt ofsagt um náttúrufegurð hins víðfræga Búrgúndí-héraðs þar sem velsæld og snyrtimennska innan um magnaðar vínekrurnar vekja ómælda aðdáun . Á næstu þremur dögum liggur leið okkar suður á bóginn frá bænum Gilly-les-Citeaux , skammt suður af Dijon , til Chagny . Hér eigum við sannkallaða sældardaga með rólegum göngutúrum um einhverjar fallegustu vínekrur Frakklands , einstaka náttúru og litla bæi og smáþorp ( 2 - 4 klst í senn eða að meðaltali 12 km á dag ) . Rútan okkar bíður á hinum endanum og trússbíllinn sér um að ferja farangurinn milli hótela . Daglega heimsækjum við nafntogaða vínbændur og göngum niður í kjallara þar sem víntunnur standa í röðum . Og bergjum náttúrulega á gullnum veigum ( mest rauðum en einnig hvítum ) . Og franskur veislumatur á sérvöldum veitingahúsum í hvert mál : Morgunverður , þríréttaður hádegisverður og þríréttaður kvöldverður . Og fram er borið sérvalið vín ( rautt eða hvítt ) úr héraðinu . Hótelin eru einnig sérvalin og segir hvert sína sögu og karakter . Hótellistinn mun liggja fyrir síðar . Búgrúndí veislunni lýkur og við tekur Parísar-veisla næstu daga . Við komuna til Parísar verður haldið á mjög gott hótel og kastað mæðinni . En það stendur ekki lengi því fararstjórinn mun leiða gönguferð um hið einstaka Parísarhverfi Mýrina ( Marais ) . Mýrin var eitt sinn hverfi fátæka fólksins en komst síðar tísku þar sem tignarfólk byggði glæsileg híbýli og hallir sem aðeins heimafólk , þar á meðal fararstjórinn okkar , kunna deili á . Í dag er Mýrin meðal líflegustu og litríkustu hluta borgarinnar , þar sem strangtrúaðir gyðingar og samkynhneigðir búa og lifa í góðu sambýli og ferðamenn sækja í kaffihús og verslanir . Um kvöldið býður fararstjórinn til rifjasteikar - og vínveislu með öllu . Þennan dag verður svipast um í þessari mögnuðu heimsborg og fararstjórinn leiðir hópinn um ýmsa stigu sem fáir vita um og enn færri hafa augum litið . Áherslan verður á hið nafntogaða Latínuhverfi , löngum athvarf bóhema og listamanna . Hrein skemmtun ! Um kvöldið bíður enn ein veislan og nú er það Brasseríu-veisla með öllu ! Í veislulok kveður Halldór fararstjóri hópinn og hver og einn fer upp á hótel eins og verða vill . Frjáls dagur á eigin vegum . Nú fá þátttakendur loks tækifæri til að fóta sig í daglega lífinu eftir sannkallaða ævintýraviku og gera það sem hugurinn girnist . Eftir morgunverð er útskráning af hótleinu en geyma má farangur þar því lunginn úr deginum er frjáls . Rúta mun koma á hótelið kl. 19:30 og flytja hópinn upp á flugvöll þaðan sem flug Icelandair til Íslands leggur upp kl. 22:35 . Lent verður í Keflavík kl. 23:55 . Munið létt gönguföt , létta gönguskó , lítinn bakpoka , sólarkrem og flugnafælur . Ferðin kallar ekki á sérstaka gönguhrólfa eða æft göngufólk . Til staðar þarf að vera þokkaleg heilsa og geta til að ganga létta göngu í 2 - 4 klst . ATH lágmarksþátttaka er 20 manns og áskilur Úrval Útsýn sér rétt að fella niður ferðina náist sú þátttaka ekki . Verð og dagsetningar Innifalið í verði : Flug fram og til baka , flugvallagjöld og skattar , ferðataska og handfarangur , íslensk fararstjórn , 7 nætur á 4 stjörnu gistingu , rútuferðir frá flugvelli til Parísar og frá hóteli í París til flugvallar , trússbíll og rúta í Búrgundí , lestarferð frá París til Búrgúndí og til baka , morgunverður á hóteli , einn hádegisverður í París á komudegi , þrír hádegisverðir með öllu í Búrgúndí ( 3ja rétta með víni , vatni og kaffi ) , fjórir kvöldverðir með öllu á rómuðum sveita-veitingastöðum í Búgúndí ( 3ja rétta með víni , vatni og kaffi ) , sex vínsmakkanir , tveir veislukvöldverðir í París með öllu ( 3ja rétta með víni , vatni og kaffi ) , og tvær skoðunarferðir í París með fararstjóra . . Ekki innifalið í verði : Gisting , Þær fáu máltíðir sem ekki eru upp taldar hér að ofan , eða Ferðatryggingar .